section_heading: Radnja
paragraph_text: Tony je prisiljen donijeti odluku o svojem rođaku Tonyju Blundettu. Kako obitelj Lupertazzi nasrće na vojnike Sopranovih, posebno Bennyja, te prijeti Christopheru, Tony zna da ne smije oklijevati s akcijom. Na rođendanskoj večeri Raymonda Curta, Tony održi govor o trenutačnoj poziciji obitelji. Kaže, "moramo se odnositi prema ovome kao obitelj, a oni koji ne budu postupali u skladu s tim... snosit će odgovarajuće posljedice." Međutim, vojnici ne odustaju bez otpora. Vito Spatafore kaže kako je spreman umrijeti za pravu stvar, ali da je ova situacija "sranje". U mesnici, Larry Boy Barese i suradnici razgovaraju o Tonyjevoj naklonosti prema svojem rođaku Tonyju B. te da bi bilo koga drugoga predao.